CELEX: 
Language: bg
Date: 2019-12-17 00:00:00
Title: ДЕЛЕГИРАНА ДИРЕКТИВА (ЕС) .../... НА КОМИСИЯТА за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на шествалентен хром като антикорозионна добавка в охлаждащата система от въглеродна стомана в абсорбционни хладилници

ЕВРОПЕЙСКА
                           КОМИСИЯ
                                                  Брюксел, 17.12.2019 г.
                                                  C(2019) 9099 final
              ДЕЛЕГИРАНА ДИРЕКТИВА (ЕС) .../... НА КОМИСИЯТА
                                  от 17.12.2019 година
   за изменение, с цел привеждане в съответствие с научно-техническия напредък, на
       приложение III към Директива 2011/65/ЕС на Европейския парламент и на
       Съвета по отношение на освобождаване от ограничението за употребата на
      шествалентен хром като антикорозионна добавка в охлаждащата система от
                    въглеродна стомана в абсорбционни хладилници
                               (текст от значение за ЕИП)
BG                                                                                 BG
 ---pagebreak---                                   ОБЯСНИТЕЛЕН МЕМОРАНДУМ
   1.       КОНТЕКСТ НА ДЕЛЕГИРАНИЯ АКТ
   С настоящата делегирана директива на Комисията се изменя, с цел привеждане в
   съответствие с техническия напредък, приложение III към Директива 2011/65/ЕС на
   Европейския парламент и на Съвета относно ограничението за употребата на
   определени опасни вещества в електрическото и електронното оборудване
   (преработена версия)1 (ДООВ 2), по отношение на освобождаването на специфични
   видове употреба на шествалентен хром от съответното ограничение.
   С ДООВ 2 се ограничава употребата на определени опасни вещества в електрическото
   и електронното оборудване, както е предвидено в член 4 от нея. Тя влезе в сила на 21
   юли 2011 г.
   Понастоящем са ограничени следните вещества, изброени в приложение II към
   ДООВ 2: олово, живак, кадмий, шествалентен хром, полибромирани бифенили (PBB),
   полибромирани дифенилови етери (PBDE), бис(2-етилхексил)фталат (DEHP),
   бензилбутилов фталат (BBP), дибутилфталат (DBP) и диизобутилфталат (DIBP). В
   приложения III и IV към ДООВ 2 са изброени материалите и компонентите на
   електрическото и електронното оборудване (ЕЕО) за специфични видове употреба,
   освободени от ограничението за вещества по член 4, параграф 1 от ДООВ 2.
   В член 5 се предвижда адаптиране на съдържанието на приложения III и IV към
   научно-техническия напредък (включване, подновяване, изменения и отнемане на
   право на освобождаване). В съответствие с член 5, параграф 1, буква а) за включване на
   освобождавания в приложения III и IV трябва да се гарантира, че с това не се намалява
   степента на опазване на околната среда и на здравето, постановена с Регламент (ЕО)
   № 1907/20062, и че е изпълнено едно от следните условия: тяхното отстраняване или
   замяна посредством промени в проектирането или чрез материали и компоненти, които
   не изискват никакви материали или вещества, изброени в приложение II, е практически
   неосъществимо от научна или техническа гледна точка; не са осигурени надеждни
   заместители; или общото отрицателно въздействие върху околната среда, здравето и
   безопасността на потребителите, причинено от замяната, има вероятност да надхвърли
   общите ползи за околната среда, здравето и безопасността на потребителите от тази
   замяна.
   Освен това в член 5, параграф 1 се предвижда Европейската комисия (Комисията) да
   включва материали и компоненти от електрическо и електронно оборудване (ЕЕО) за
   специфични приложения в списъците, съдържащи се в приложения III и IV,
   посредством отделни делегирани актове в съответствие с член 20. В член 5, параграф 3
   и приложение V е установена процедурата за подаване на заявления за предоставяне,
   подновяване или отнемане на право на освобождаване.
   2.       КОНСУЛТАЦИИ ПРЕДИ ПРИЕМАНЕТО НА АКТА
   В съответствие с разпоредбите на член 5, параграф 3 и приложение V, от момента на
   публикуването на ДООВ 2 Комисията е получила голям брой3 искания от
   1
          ОВ L 174, 1.7.2011 г., стр. 88.
   2
          ОВ L 396, 30.12.2006 г., стр. 1.
   3
          Списъкът             е        на         разположение            на следния адрес:
          http://ec.europa.eu/environment/waste/rohs_eee/adaptation_en.htm.
BG                                                     1                                     BG
 ---pagebreak---    икономически оператори, както за предоставяне на нови освобождавания, така и за
   подновяване на съществуващи такива.
   Настоящото освобождаване по точка 9 от приложение III позволява употребата на
   шествалентен хром като антикорозионна добавка в охлаждаща система от въглеродна
   стомана. През януари 2015 г. Комисията получи едно заявление за подновяване на това
   освобождаване. Въпреки че освобождаването по точка 9 за категории 1—7 и 10
   изтичаше на 21 юли 2016 г.4, в съответствие с изискванията на ДООВ (член 5, параграф
   5, втора алинея) то продължава да се прилага, докато Комисията вземе решение по
   заявлението за подновяване.
   Във връзка с оценяването на заявлението за освобождаване Комисията започна
   проучване, за да извърши необходимата научно-техническа оценка, което включва
   осемседмична открита консултация онлайн със заинтересовани страни относно
   заявлението5. В рамките на консултацията със заинтересованите страни беше получен
   един коментар.
   Окончателният доклад с оценката на заявлението бе публикуван6, а заинтересованите
   страни бяха съответно уведомени.
   Впоследствие Комисията проведе консултация с експертната група на държавите
   членки за делегираните актове по ДООВ 2 в писмена форма7. Експертите се съгласиха с
   проекта, представен от Комисията, като голямо мнозинство от тях не изрази становище.
   В съответствие с насоките за по-добро регулиране проектът на делегирана директива
   беше публикуван за срок от четири седмици на портала „По-добро регулиране“ с цел
   получаване на отзиви от обществеността. Не бяха получени никакви коментари. Всички
   необходими стъпки, свързани с освобождаванията от ограничението за вещества в
   съответствие с член 5, параграфи 3—7, са изпълнени8. Съветът и Европейският
   парламент бяха уведомени за всички дейности.
   В заключителния доклад беше подчертана по-специално следната техническа
   информация и оценка:
           Шествалентният хром (Cr(VI)) действа като антикорозионна добавка в
            охлаждащата система от въглеродна стомана в абсорбционни хладилници. Той
            се използва за създаване на слой върху вътрешната повърхност на стоманените
            тръби, който да ги предпазва от охлаждащия разтвор, съдържащ корозивен
            амоняк.
           Наличен е заместител на шествалентния хром при абсорбционните
            хладилници, използващи нискотемпературни нагреватели (приблизително
            140—180°C). За замяната му при други приложения с използване на по-висока
   4
          Тези категории са: 1. Големи битови уреди; 2. Малки битови уреди; 3. Информационно и
          далекосъобщително оборудване; 4. Потребителски уреди; 5. Осветителни уреди; 6. Електрически
          и електронни инструменти; 7. Играчки и уреди за развлекателни и спортни цели; 10. Автомати.
          Категориите ЕЕО са изброени в приложение I към ДООВ.
   5
          Период на извършване на консултацията: от 21.8.2015 г. до 16.10.2015 г.
   6
          https://bookshop.europa.eu/en/assistance-to-the-commission-on-technological-socio-economic-and-
          cost-benefit-assessment-related-to-exemptions-from-the-substance-restrictions-in-electrical-and-
          electronic-equipment-pbKH0416554/.
   7
          Консултациите бяха проведени от 14 декември 2018 г. до 21 януари 2019 г.
   8
          Списък на необходимите административни стъпки е на разположение на уебсайта на Комисията.
          Настоящият етап от процедурата може да бъде видян за всеки проект на делегиран акт в
          Междуинституционалния регистър на делегираните актове на следния адрес в интернет:
          https://webgate.ec.europa.eu/regdel/#/home.
BG                                                       2                                                 BG
 ---pagebreak---             температура на нагревателя се очаква да е необходим по-дълъг срок, тъй като
            все още се извършва оценяване на надеждността на алтернативите.
   Резултатите от оценката за категории 1—7 и 10 показват, че най-малко един от
   съответните критерии, посочени в член 5, параграф 1, буква а), е изпълнен от искането
   за освобождаване във връзка с вписването по точка 9 в приложение ІІІ.
   С цел да се направи разграничение между приложенията с използване на
   нискотемпературни и високотемпературни нагреватели и освобождаването да се
   приведе в съответствие със съответните разрешения по REACH9, формулировката на
   настоящото освобождаване бе разделена. Тъй като температурата на нагревателите
   лесно може да се регулира чрез работното налягане, тя не се счита за достатъчно
   надежден фактор за целите на прилагането на ДООВ. Вместо това се счита, че входната
   мощност, която е тясно свързана с температурата на кипене, е по-лесна за наблюдение
   и по-надеждна с цел представляване на различните категории приложения.
   Тъй като за приложенията с входна мощност < 75 W (съответстващи на продукти с
   използване на нискотемпературни нагреватели) са налични надеждни заместители,
   освобождаването изтича 12 месеца след публикуването на настоящата делегирана
   директива в Официален вестник на Европейския съюз, в съответствие с член 5,
   параграф 6 от ДООВ.
   За приложенията с входна мощност ≥ 75 W и за системите, които работят изцяло с
   неелектрически подгреватели (съответстващи на приложения с използване на
   високотемпературни нагреватели), е обоснован срок на валидност на освобождаването
   до 21 юли 2021 г., който може да бъде подновен съгласно член 5, параграф 2, първа
   алинея.
   Освобождаването е в съответствие с разрешения REACH REACH/17/7/0—
   REACH/17/7/3. Не се очакват отрицателни социално-икономически въздействия,
   породени от такъв заместител, за предоставения срок на валидност. Не се очаква също
   така да има неблагоприятни последици за иновациите.
   За категориите, различни от категории 1—7 и 10, съществуващото освобождаване
   продължава да бъде валидно за посочените в член 5, параграф 2 срокове. Това
   специфично освобождаване не води до намаляване на степента на опазване на околната
   среда и на здравето, постановена с Регламент (ЕО) № 1907/2006 (REACH), в
   съответствие с член 5 от Директива 2011/65/ЕС.
   3.       ПРАВНИ ЕЛЕМЕНТИ НА ДЕЛЕГИРАНИЯ АКТ
   Делегираната директива предоставя освобождаване от ограниченията по член 4,
   параграф 1 относно употребата на шествалентен хром в специфични приложения, което
   следва да бъде включено в списъка в приложение III към Директива 2011/65/ЕС.
   Инструментът е делегирана директива, както е предвидено в Директива 2011/65/ЕС, и
   по-специално спазва относимите изисквания в член 5, параграф 1, буква а) от нея.
   Целта на делегираната директива е да допринесе за защитата на човешкото здраве и на
   околната среда и за сближаване на разпоредбите за функционирането на вътрешния
   пазар в областта на електрическото и електронното оборудване, като за специфични
   приложения се разрешава употребата на иначе забранени вещества, в съответствие с
   разпоредбите на ДООВ 2 и при установените в нея условия, както и в съответствие с
   9
          Решение С(2017) 665 на Комисията.
BG                                           3                                           BG
 ---pagebreak---    установената в нея процедура за адаптиране на приложения III и IV към научно-
   техническия напредък.
   В съответствие с принципа на пропорционалност мярката не надхвърля необходимото
   за постигане на нейната цел.
   Предложението няма отражение върху бюджета на ЕС.
BG                                        4                                        BG
 ---pagebreak---                 ДЕЛЕГИРАНА ДИРЕКТИВА (ЕС) .../... НА КОМИСИЯТА
                                           от 17.12.2019 година
   за изменение, с цел привеждане в съответствие с научно-техническия напредък, на
       приложение III към Директива 2011/65/ЕС на Европейския парламент и на
       Съвета по отношение на освобождаване от ограничението за употребата на
       шествалентен хром като антикорозионна добавка в охлаждащата система от
                       въглеродна стомана в абсорбционни хладилници
                                        (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2011/65/ЕС на Европейския парламент и на Съвета от
   8 юни 2011 г. относно ограничението за употребата на определени опасни вещества в
   електрическото и електронното оборудване10, и по-специално член 5, параграф 1,
   буква а) от нея,
   като има предвид, че:
   (1)    В Директива 2011/65/ЕС се изисква държавите членки да гарантират, че
          електрическото и електронното оборудване, което е пуснато на пазара, не
          съдържа опасните вещества, изброени в приложение II към същата директива.
          Това изискване не се прилага за освободените приложения, изброени в
          приложение III към Директива 2011/65/ЕС.
   (2)    Категориите електрическо и електронно оборудване, за които се прилага
          Директива 2011/65/ЕС, са изброени в приложение I към същата директива.
   (3)    Шествалентният хром е ограничено вещество, включено в приложение II към
          Директива 2011/65/ЕС.
   (4)    В приложение III към Директива 2011/65/ЕС е включено освобождаване от
          ограничението за употребата на шествалентен хром като антикорозионна
          добавка в охлаждащата система от въглеродна стомана в абсорбционни
          хладилници до 0,75 % тегловно съдържание в охлаждащия разтвор
          („освобождаването“). За категории 1—7 и 10 освобождаването изтичаше на 21
          юли 2016 г., в съответствие с член 5, параграф 2, втора алинея от посочената
          директива.
   (5)    На 20 януари 2015 г. Комисията получи заявление за подновяване на
          освобождаването („искането за подновяване“), което е в рамките на срока,
          определен в член 5, параграф 5 от Директива 2011/65/ЕС. В съответствие с
          посочената разпоредба освобождаването остава валидно до приемането на
          решение относно искането за подновяване.
   (6)    Оценката на искането за подновяване включваше провеждането на консултации
          със заинтересованите страни в съответствие с член 5, параграф 7 от Директива
   10
          ОВ L 174, 1.7.2011 г., стр. 88.
BG                                                   5                                 BG
 ---pagebreak---         2011/65/ЕС. Оценката, при която бяха взети предвид решенията на Комисията
        относно разрешения за пускане на пазара и/или разрешения за употреба на
        вещества, изброени в приложение XIV към Регламент (ЕО) № 1907/200611,
        доведе до заключението, че настоящото освобождаване по отношение на
        категории 1—7 и 10 трябва да се раздели на две подчасти с формулировка, която
        ясно да отразява научния и техническия напредък по отношение на заместването
        на шествалентния хром, което се различава в зависимост от вида на
        приложението.
   (7)  Шествалентният хром (Cr(VI)) действа като антикорозионна добавка в
        охлаждащата система от въглеродна стомана в абсорбционни хладилници. Той
        се използва за създаване на слой върху вътрешната повърхност на стоманените
        тръби, който да ги предпазва от охлаждащия разтвор, съдържащ корозивен
        амоняк.
   (8)  За приложенията с входна мощност ≥ 75 W и за системите, работещи изцяло с
        неелектрически подгреватели (съответстващи на приложения с използване на
        високотемпературни нагреватели), които са обхванати от настоящото
        освобождаване, замяната или премахването на шествалентния хром все още е
        практически неосъществимо от научна и техническа гледна точка поради
        липсата на надеждни заместители. Освобождаването за тези приложения е в
        съответствие с Регламент (ЕО) № 1907/2006 на Европейския парламент и на
        Съвета12 и поради това не намалява степента на опазване на околната среда и
        здравето, постановена в него.
   (9)  Поради това е целесъобразно да се предостави поисканото подновяване за
        приложенията с използване на високотемпературни нагреватели до 21 юли 2021
        г., в съответствие с член 4, параграф 3 и член 5, параграф 2, втора алинея от
        Директива 2011/65/ЕС. С оглед на резултатите от продължаващите усилия за
        намиране на надежден заместител, е малко вероятно продължителността на
        освобождаването да има неблагоприятни последици за иновациите.
   (10) За приложенията с входна мощност < 75 W (съответстващи на приложения с
        използване на нискотемпературни нагреватели), които понастоящем са
        обхванати от освобождаването, условията за подновяване, определени в член 5,
        параграф 1 от Директива 2011/65/ЕС, вече не са изпълнени и поради това
        искането за подновяване следва да бъде отхвърлено. В съответствие с член 5,
        параграф 6 от посочената директива освобождаването за тези приложения
        следва да изтече 12 месеца след датата на влизане в сила на настоящата
        директива.
   (11) За категории 8, 9 и 11 съществуващото освобождаване продължава да бъде
        валидно за посочените в член 5, параграф 2, втора алинея от Директива
        2011/65/ЕС срокове. От съображения за правна яснота датите на изтичане на
        срока следва да бъдат посочени в приложение III към същата директива.
   (12) Поради това Директива 2011/65/ЕС следва да бъде съответно изменена,
   11
        Резюме на решения на Европейската комисия относно разрешения за пускане на пазара за
        употреба и/или разрешения за употреба на вещества, изброени в приложение XIV към Регламент
        (ЕО) № 1907/2006 на Европейския парламент и на Съвета относно регистрацията, оценката,
        разрешаването и ограничаването на химикали (REACH) (ОВ C 48, 15.2.2017 г., стр. 9).
   12
        Регламент (EО) № 1907/2006 на Европейския парламент и на Съвета от 18 декември 2006 г.
        относно регистрацията, оценката, разрешаването и ограничаването на химикали (REACH) и за
        създаване на Европейска агенция по химикали (ОВ L 396, 30.12.2006 г., стр. 1).
BG                                               6                                                 BG
 ---pagebreak---    ПРИЕ НАСТОЯЩАТА ДИРЕКТИВА:
                                          Член 1
   Приложение III към Директива 2011/65/ЕС се изменя в съответствие с приложението
   към настоящата директива.
                                          Член 2
   1.      Държавите членки приемат и публикуват не по-късно от [последния ден на 12-
           ия месец след датата на влизане в сила на настоящата директива] законовите,
           подзаконовите и административните разпоредби, необходими, за да се
           съобразят с настоящата директива. Те незабавно съобщават на Комисията
           текста на тези разпоредби.
           Те прилагат тези разпоредби от [последния ден на 12-ия месец след датата на
           влизане в сила на настоящата директива + 1 ден].
           Когато държавите членки приемат тези разпоредби, в тях се съдържа
           позоваване на настоящата директива или то се извършва при официалното им
           публикуване. Условията и редът на позоваване се определят от държавите
           членки.
   2.      Държавите членки съобщават на Комисията текста на основните разпоредби от
           националното законодателство, които те приемат в областта, уредена с
           настоящата директива.
                                          Член 3
   Настоящата директива влиза в сила на двадесетия ден след деня на публикуването ѝ в
   Официален вестник на Европейския съюз.
                                          Член 4
   Адресати на настоящата директива са държавите членки.
   Съставено в Брюксел на 17.12.2019 година.
                                           За Комисията
                                           Председател
                                           Ursula VON DER LEYEN
BG                                           7                                         BG
 ---documentbreak---                            ЕВРОПЕЙСКА
                           КОМИСИЯ
                                                Брюксел, 17.12.2019 г.
                                                C(2019) 9099 final
                                                ANNEX 1
                                   ПРИЛОЖЕНИЕ
                                         към
                          Делегирана директива на Комисията
   за изменение, с цел привеждане в съответствие с научно-техническия напредък, на
       приложение III към Директива 2011/65/ЕС на Европейския парламент и на
       Съвета по отношение на освобождаване от ограничението за употребата на
      шествалентен хром като антикорозионна добавка в охлаждащата система от
                    въглеродна стомана в абсорбционни хладилници
BG                                                                                 BG
 ---pagebreak---                                     ПРИЛОЖЕНИЕ
   В приложение III към Директива 2011/65/ЕС вписването по точка 9 се заменя със
   следното:
   „9         Шествалентен хром като         Прилага се за категории 8, 9 и 11 и изтича
              антикорозионна добавка в       на:
              охлаждащата система от
                                                  21 юли 2021 г. за изделия от
              въглеродна стомана в
                                                    категории 8 и 9, различни от
              абсорбционни хладилници до
                                                    медицински изделия за инвитро
              0,75 % тегловно съдържание в
                                                    диагностика и промишлени
              охлаждащия разтвор
                                                    прибори за контрол и управление;
                                                  21 юли 2023 г. за медицински
                                                    изделия за инвитро диагностика от
                                                    категория 8;
                                                  21 юли 2024 г. за промишлени
                                                    прибори за контрол и управление
                                                    от категория 9, и за категория 11.
   9, а) - I  До 0,75 % тегловно             Прилага се за категории 1—7 и 10 и
              съдържание на шествалентен     изтича [дванадесет месеца след
              хром, използван като           публикуването на делегираната директива
              антикорозионна добавка в       в Официален вестник].
              охлаждащия разтвор на
              охлаждащите системи от
              въглеродна стомана в
              абсорбционни хладилници
              (включително минибарове),
              проектирани да работят
              изцяло или отчасти с
              електрически подгревател със
              средна използвана входна
              мощност < 75 W при
              постоянни експлоатационни
              условия
   9, a) - II До 0,75 % тегловно             Прилага се за категории 1—7 и 10 и
              съдържание на шествалентен     изтича на 21 юли 2021 г.“
              хром, използван като
              антикорозионна добавка в
              охлаждащия разтвор на
              охлаждащите системи от
              въглеродна стомана в
              абсорбционни хладилници:
               проектирани да работят
                 изцяло или отчасти с
                 електрически подгревател
                 със средна използвана
                 входна мощност ≥ 75 W
BG                                         1                                            BG
 ---pagebreak---      при постоянни
     експлоатационни условия;
    проектирани да работят
     изцяло с неелектрически
     подгревател.
BG                            2 BG